el el el el el el el el el el el el el el el el el el el el el el el el el el el el en el en el el el el el el en el de fr en el fr fr en el fr fr en el de fr en el de fr en el sv fr en el ja fr en el fr fr en el en fr en el en fr el el el fr el fr el fr el fr el fr el fr el fr el fr el zh el zh el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el ro el en en el el el en el el el el el el el el el el el el el el el
Ο Ραζβάν Λουτσέσκου (γεννημένος στις 17 Φεβρουαρίου 1969) είναι Ρουμάνος επαγγελματίας προπονητής και πρώην ποδοσφαιριστής. Είναι σημερινός προπονητής του ΠΑΟΚ.
Ο Λουτσέσκου με τον ΠΑΟΚ, το 2018.
17 Φεβρουαρίου 1969 (1969-02-17) (53 ετών)
* Οι συμμετοχές και τα γκολ στις προηγούμενες ομάδες υπολογίζονται μόνο για τα εγχώρια πρωταθλήματα. † Συμμετοχές (Γκολ).
2.1 Η καριέρα στην Μπρασόβ
2.2 Η καριέρα στην Ραπίντ Βουκουρεστίου
2.3 Η επιστροφή στην Μπρασόβ
2.4 H καριέρα στην Εθνική Ρουμανίας
2.5 Ξανά στην Ραπίντ Βουκουρεστίου
2.6 Η καριέρα στην Ελ Τζάις
2.7 Η καριέρα στην Πετρόλουλ Πλοέστι
2.8 Η καριέρα στην Ξάνθη
2.9 Η καριέρα στον ΠΑΟΚ
2.10 H καριέρα στην Αλ Χιλάλ
Γεννήθηκε στις 17 Φεβρουαρίου του 1969 στο Βουκουρέστι της Ρουμανίας. Γιος του σπουδαίου Μίρτσεα Λουτσέσκου[1], ο οποίος είχε λαμπρή καριέρα ως ποδοσφαιριστής αλλά και εξαιρετική σταδιοδρομία στους πάγκους, ο Ραζβάν από νεαρή ηλικία επέλεξε να ακολουθήσει τα χνάρια του πατέρα του και να ασχοληθεί με το ποδόσφαιρο, όπου καθιερώθηκε στη θέση του τερματοφύλακα. Φόρεσε τις φανέλες των Σπόρτουλ Στουντεντσέσκ, Νατσιονάλ Βουκουρεστίου, ΦΚ Μπρασόβ, Ραπίντ Βουκουρεστίου και Μπακάου, μετρώντας περισσότερες από 200 συμμετοχές στην πρώτη κατηγορία του ρουμανικού ποδοσφαίρου. Κρέμασε τα γάντια του σε ηλικία 34 ετών και έψαξε αμέσως να βρει τον νέο του ρόλο στο άθλημα.
Η καριέρα στην ΜπρασόβΕπεξεργασία
Ξεκίνησε την προπονητική του σταδιοδρομία στην ρουμανική ομάδα ΦΚ Μπρασόβ, αναλαμβάνοντάς την στα μισά της σεζόν 2003-04 ως αντικαταστάτης του απολυθέντα Μάριους Λάκατους και κοουτσάροντάς την για τους υπόλοιπους 15 αγώνες της αγωνιστικής περιόδου.[2]
Η καριέρα στην Ραπίντ ΒουκουρεστίουΕπεξεργασία
Ο Λουτσέσκου είχε ξεκινήσει μαθήματα προπονητικής ήδη από το 1999, αλλά αρχικά δούλεψε ως τεχνικός διευθυντής. Είδε όμως ότι του έλειπε ο αγωνιστικός χώρος και πήρε την απόφαση να ακολουθήσει τον ρόλο του προπονητή. Μετά από έναν χρόνο στην Μπρασόβ, η διοίκηση της Ραπίντ Βουκουρεστίου του έδωσε τα ηνία της ομάδας. Έμεινε τρία χρόνια και κατάφερε να κατακτήσει δύο φορές το Κύπελλο Ρουμανίας, οδήγησε την ομάδα διαδοχικά στην τρίτη, την δεύτερη και την τέταρτη θέση του πρωταθλήματος, ενώ την σεζόν 2005-06 έφτασε μέχρι τα προημιτελικά του Κυπέλλου UEFA, παρά το κακό ξεκίνημα στην σεζόν, που τον είχε φέρει μία ανάσα από την πόρτα της εξόδου.[3]
Η επιστροφή στην ΜπρασόβΕπεξεργασία
Το καλοκαίρι του 2007, κατόπιν ασυμφωνίας με τον πρόεδρο της Ραπίντ, αποχώρησε από την ομάδα και παρά τις προτάσεις που είχε από δυνατές ομάδες, αποφάσισε να αναλάβει ξανά την ΦΚ Μπρασόβ, η οποία είχε υποβιβαστεί στην δεύτερη κατηγορία. Στη διετία που παρέμεινε εκεί, κατάφερε να επαναφέρει την ομάδα στην πρώτη κατηγορία.[4]
H καριέρα στην Εθνική ΡουμανίαςΕπεξεργασία
Η ποδοσφαιρική ομοσπονδία της χώρας τον επέλεξε για διάδοχο του Βίκτορ Πιτσούρκα στον πάγκο της εθνικής ομάδας της Ρουμανίας. Ο Λουτσέσκου αποδέχθηκε την πρόταση, αφήνοντας την ΦΚ Μπρασόβ στην ένατη θέση του πρωταθλήματος και ανέλαβε τα ηνία της εθνικής ομάδας. Στην εθνική Ρουμανίας παρέμεινε για δύο χρόνια. Αποχώρησε τον Ιούνιο του 2011 μετά από μία σπουδαία νίκη επί της Βοσνίας, που αύξησε πολύ τις πιθανότητες για συμμετοχή στο Euro 2012. Ο ίδιος ένιωσε πως οι άνθρωποι της ομοσπονδίας είχαν χάσει την εμπιστοσύνη τους σε αυτόν. Δεν άργησε να βρει νέα επαγγελματική ομάδα.[5][6]
Ξανά στην Ραπίντ ΒουκουρεστίουΕπεξεργασία
Επέστρεψε στη Ραπίντ Βουκουρεστίου και την οδήγησε μέσα σε λίγους μήνες στους ομίλους του Europa League, χωρίς να καταφέρει όμως να συνεχίσει παραπέρα. Η ομάδα τερμάτισε τέταρτη στο πρωτάθλημα, ενώ στο κύπελλο ηττήθηκε στον τελικό από την Ντινάμο Βουκουρεστίου με 1-0.[7]
Η καριέρα στην Ελ ΤζάιςΕπεξεργασία
Τον Μάιο του 2012 υπέγραψε διετές συμβόλαιο με την Ελ Τζαΐς, ομάδα του Κατάρ. Την πρώτη του σεζόν κατέκτησε το κύπελλο, οδήγησε την ομάδα στα νοκ άουτ του Πανασιατικού Πρωταθλήματος και αποχώρησε τον Ιανουάριο του 2014.[8]
Η καριέρα στην Πετρόλουλ ΠλοέστιΕπεξεργασία
Δύο μήνες μετά η Πετρόλουλ Πλοϊέστι τον προσέλαβε, αλλά η παραμονή του εκεί αποδείχτηκε βραχύβια, καθώς αποχώρησε έξι μήνες αργότερα και αφού οδήγησε την ομάδα στην τρίτη θέση του πρωταθλήματος και στα ημιτελικά του κυπέλλου.[9]
Η καριέρα στην ΞάνθηΕπεξεργασία
Στις 24 Σεπτεμβρίου του 2014 ήρθε στην Ελλάδα για να αναλάβει την ομάδα της Ξάνθης μέχρι το 2017, αγνοώντας τις συμβουλές του πατέρα του. Ένα χρόνο μετά ήρθε η δικαίωση. Η Ξάνθη υπό τις οδηγίες του έπαιξε εξαιρετικό ποδόσφαιρο και κατάφερε να φτάσει μέχρι τον τελικό του κυπέλλου Ελλάδος για πρώτη φορά στην ιστορία της, ηττώμενη εκεί από τον Ολυμπιακό. Στο πρωτάθλημα η ομάδα τερμάτισε στην όγδοη θέση, πληρώνοντας το κακό της ξεκίνημα. Η επόμενη χρονιά δεν κύλησε όπως περίμεναν στην ομάδα της Ξάνθης. Η ομάδα υπό τον Λουτσέσκου δεν κατάφερε να βρει ρυθμό στο γήπεδο και έφτασε μέχρι και να κινδυνεύσει στις τελευταίες αγωνιστικές, εξασφαλίζοντας ωστόσο την παραμονή. Η κατάσταση όμως άλλαξε την επόμενη σεζόν και η ομάδα μπήκε από την αρχή δυνατά στην σεζόν. Η Ξάνθη αποκλείστηκε στο Κύπελλο Ελλάδας από τον μετέπειτα κυπελλούχο ΠΑΟΚ, ενώ στο πρωτάθλημα τερμάτισε στην έκτη θέση, τέσσερις βαθμούς πίσω από τον πέμπτο Πανιώνιο και την ευρωπαϊκή έξοδο.[10][11]
Η καριέρα στον ΠΑΟΚΕπεξεργασία
Παρά την επιθυμία της διοίκησης του ΑΟ Ξάνθης να συνεχίσει την συνεργασία μαζί του, ο Λουτσέσκου αποφάσισε να αποχωρήσει από τον σύλλογο και να αναζητήσει μια νέα πρόκληση στην καριέρα του. Ο Ρουμάνος τεχνικός υπέγραψε συμβόλαιο συνεργασίας με τον ΠΑΟΚ για δύο έτη, αντικαθιστώντας τον Αλεξάνταρ Στανόγεβιτς.[12] Στην πρώτη του σεζόν στον ΠΑΟΚ, η ομάδα παρά το γεγονός ότι αποκλείστηκε από την Έστερσουντ στα πλέι οφ του ΟΥΕΦΑ Γιουρόπα Λιγκ, είχε μια πολύ καλή σεζόν στο πρωτάθλημα, διεκδικώντας μέχρι τέλους και τους δύο εγχώριους τίτλους .
Οι ελπίδες για την κατάκτηση του πρωταθλήματος ουσιαστικά εξανεμίστηκαν μετά από τους εντός έδρας αγώνες με αντιπάλους τους άμεσους συνδιεκδικητές, αρχικά τον Ολυμπιακό και αργότερα την ΑΕΚ, όπου η τελική έκβαση -λόγω των γεγονότων που έλαβαν χώρα στις δύο αναμετρήσεις- κρίθηκε στα αθλητικά δικαστήρια και επέφερε στον ΠΑΟΚ την ήττα και στα δύο παιχνίδια με 3-0 καθώς και την αφαίρεση 3 βαθμών από την τρέχουσα βαθμολογία (και δύο από αυτήν της προσεχούς σεζόν). Στο κύπελλο Ελλάδος ο ΠΑΟΚ προχώρησε με επιτυχία ως τον τελικό της διοργάνωσης, που διεξήχθη στο ΟΑΚΑ. Εκεί κατέκτησε το τρόπαιο με αντίπαλο την ΑΕΚ, νικώντας την με 2-0.[13]
Την σεζόν 2018-19 ο Λουτσέσκου οδήγησε αήττητο τον ΠΑΟΚ στον τρίτο του τίτλο πρωταθλήματος και πρώτο μετά από 34 χρόνια. Στις 21 Απριλίου 2019, μία αγωνιστική πριν το φινάλε, ο ΠΑΟΚ κατοχύρωσε και τυπικά την πρώτη θέση και το πρωτάθλημα Ελλάδας μετά την εντός έδρας νίκη επί του Λεβαδειακού. Στις 11 Μαΐου 2019 κατέκτησε με τον ΠΑΟΚ και το Κύπελλο Ελλάδας επικρατώντας της ΑΕΚ στο ΟΑΚΑ με 1-0 και οδηγώντας την ομάδα του στο πρώτο νταμπλ της ιστορίας της. Τελικά, αποχώρησε από την ομάδα στις 28 Ιουνίου 2019 για τη Σαουδική Αραβία και την ομάδα της Αλ Χιλάλ, η οποία διετέθη να πληρώσει τη ρήτρα αποδέσμευσης του. Τον Ιούνιο του 2019 αποχώρησε από την τεχνική ηγεσία του ΠΑΟΚ, μετά από διαφωνίες με τον πρόεδρο της ΠΑΕ ΠΑΟΚ Ιβάν Σαββίδη και τον γιο του Γιώργο Σαββίδη. Στης 26 Μαΐου 2021 ανακοινώνεται και πάλι απο τον δικέφαλο για τρία χρόνια. Παίρνει τη θέση του Πάμπλο Γκαρσία και γίνεται ο ακριβότερος προπονητής της Superleague με ετήσιες απολαβές 1.800.000. ευρώ.
H καριέρα στην Αλ ΧιλάλΕπεξεργασία
Ο Λουτσέσκου ανέλαβε την Αλ Χιλάλ τον Ιούνιο του 2019.[14][15] Ως προπονητής κατέκτησε τον πρώτο τίτλο AFC Τσάμπιονς Λιγκ για την ομάδα και τον πρώτο της ηπειρωτικό τίτλο σε 17 χρόνια στις 24 Νοεμβρίου 2019.[16] Κατέκτησε επίσης το νταμπλ στη Σαουδική Αραβία το 2020.[17]
Παρουσίαση του Ραζβάν Λουτσέσκου στον επίσημο ιστότοπο της ΠΑΕ ΠΑΟΚ
Συνέντευξη με τον Λουτσέσκου
↑ uefa.com (2015-04-28). «Member associations - News – UEFA.com» (στα αγγλικά). UEFA.com. http://www.uefa.com/memberassociations/news/newsid=2039054.html. Ανακτήθηκε στις 2017-11-30.
↑ «Razvan Lucescu in 2003-2004». www.labtof.ro (στα Αγγλικά). Ανακτήθηκε στις 30 Νοεμβρίου 2017.
↑ uefa.com. «Rapid appointment for Lucescu – UEFA.com». www.uefa.com (στα Αγγλικά). Ανακτήθηκε στις 30 Νοεμβρίου 2017.
↑ uefa.com. «Răzvan Lucescu – UEFA.com». www.uefa.com (στα Αγγλικά). Ανακτήθηκε στις 30 Νοεμβρίου 2017.
↑ «Romania appoint Lucescu - World Soccer» (στα αγγλικά). World Soccer. 2009-04-29. http://www.worldsoccer.com/news/romania-appoint-lucescu-281674. Ανακτήθηκε στις 2017-11-30.
↑ uefa.com (2011-06-05). «Lucescu leaves Romania post - UEFA.com» (στα αγγλικά). UEFA.com. http://www.uefa.com/news/newsid=1639281.html. Ανακτήθηκε στις 2017-11-30.
↑ «DINAMO a învins RAPID, scor 1-0, şi a câştigat CUPA ROMÂNIEI - GALERIE FOTO» (στα αγγλικά). Mediafax.ro. http://www.mediafax.ro/sport/dinamo-a-invins-rapid-scor-1-0-si-a-castigat-cupa-romaniei-galerie-foto-9664078. Ανακτήθηκε στις 2017-11-30.
↑ «El Jaish 3-1 Al Jazira | AFC». www.the-afc.com (στα Αγγλικά). Ανακτήθηκε στις 30 Νοεμβρίου 2017.
↑ «Former Romania coach Lucescu takes charge at Petrolul». Eurosport. 2014-03-11. http://www.eurosport.com/football/european-football/2013/former-romania-coach-lucescu-takes-charge-at-petrolul_sto4169887/story.shtml. Ανακτήθηκε στις 2017-11-30.
↑ «Lucescu, Sa Pinto take Greek club coaching jobs» (στα αγγλικά). https://sports.yahoo.com/news/lucescu-sa-pinto-greek-club-coaching-jobs-155619213--sow.html. Ανακτήθηκε στις 2017-11-30.
↑ «Λουτσέσκου: Ο Ολυμπιακός άξιζε το Κύπελλο» (στα αγγλικά). http://www.sport24.gr/football/ellada/GreekCup/loytseskoy-o-olympiakos-aksize-to-kupello.3487537.html. Ανακτήθηκε στις 2017-11-30.
↑ Τσώχος, Μιχάλης (2017-08-11). «ΠΑΟΚ: Τέλος ο Στανόγιεβιτς, νέος προπονητής ο Λουτσέσκου». CNN.gr. http://www.cnn.gr/news/sports/story/92887/paok-telos-o-stanogievits-neos-proponitis-o-loytseskoy. Ανακτήθηκε στις 2017-11-30.
↑ «Δίκαια κυπελλούχος ο ΠΑΟΚ», άρθρο της online έκδοσης της Εφημερίδας των Συντακτών efsyn.gr (ανακτήθηκε στις 2018-8-1)
↑ «Al Hilal name Romanian Lucescu as head coach». Asian Football Confederation. 30 Ιουνίου 2019. http://www.the-afc.com/competitions/afc-champions-league/latest/news/al-hilal-name-romanian-lucescu-as-head-coach. Ανακτήθηκε στις 30 Ιουνίου 2019.
↑ Σάββας Τζιομπάνογλου. «ΠΑΟΚ: Τέλος ο Λουτσέσκου, πάει στην Αλ Χιλάλ». sport24.gr. Ανακτήθηκε στις 29 Ιουνίου 2019.
↑ «Final - 2nd Leg: Al Dawsari, Gomis strikes seal Al Hilal title». Asian Football Confederation. 24 Νοεμβρίου 2019. https://www.the-afc.com/competitions/afc-champions-league/latest/news/final-2nd-leg-al-dawsari-gomis-strikes-seal-al-hilal-title. Ανακτήθηκε στις 24 Νοεμβρίου 2019.